ທ່ານພູຕິນໄດ້ຮັບໄຊຊະນະ ໃນການເລືອກຕັ້ງທີ່ຣັດເຊຍ (ເບິ່ງວີດີໂອກັບສະໄລດ໌)
ແຕ່ພວກນັກສັງເກດການຂອງ OSCE ກ່າວວ່າ ການເລືອກຕັ້ງໃນຣັດເຊຍ ແມ່ນໄດ້ຖືກຈັດແຈງໃຫ້ ນາຍົກລັດຖະມົນຕີພູຕິນ ໄດ້ຮັບໄຊຊະນະ ຢ່າງບໍ່ມີຂໍ້ສົງໄສໃດໆ.
ພວກນັກສັງເກດການຈາກຢູໂຣບ ກ່າວວ່າ ການເລືອກຕັ້ງປະທານາທິບໍດີຣັດເຊຍ ແມ່ນ ແລເຫັນໄດ້ຢ່າງຈະແຈ້ງວ່າ ໄດ້ຖືກຈັດແຈງເພື່ອໃຫ້ນາຍົກລັດຖະມົນຕີ Vladimir Putin ໄດ້ຊະນະການເລືອກຕັ້ງດ້ວຍຄະແນນສຽງຢ່າງຖ້ວມລົ້ນ ຖະແຫລງການສະບັບນຶ່ງຈາກອົງການເພື່ອຄວາມໝັ້ນຄົງແລະການຮ່ວມມືໃນຢູໂຣບ ຫລື OSCE ກ່າວວ່າ ບໍ່ມີການແຂ່ງຂັນຢ່າງແທ້ຈິງໃດໆ ແລະກ່າວຕື່ມວ່າ ການນໍາໃຊ້ຊັບພະ ຍາກອນຂອງລັດຖະບານຢ່າງເກີນຂອບເຂດ ໄດ້ຮັບປະກັນໃຫ້ທ່ານພູຕິນໄດ້ຮັບໄຊຊະ ນະຢ່າງບໍ່ມີຂໍ້ສົງໄສໃດໆເລີຍ ອົງການ OSCE ກ່າວວ່າ ທ່ານພູຕິນໄດ້ປຽບຢ່າງຈະແຈ້ງໃນການເຂົ້າຫາສື່ມວນຊົນ ແລະພວກປ່ອນບັດເລືອກຕັ້ງມີທາງເລືອກຢ່າງຈໍາກັດ ສໍາລັບເລືອກເອົາຜູ້ເຂົ້າແຂ່ງຂັນ ໃນການເລືອກຕັ້ງ ຍ້ອນຂໍ້ບັງຄັບໃນການໄປລົງທະບຽນສະໝັກເລືອກຕັ້ງທີ່ເຂັ້ມງວດ ເກີນຂອບເຂດ ອົງການ OSCE ຍັງລາຍງານອີກວ່າ ມີການລະເມີດກົດລະບຽບການ ເລືອກຕັ້ງ ຢູ່ໃນ 1 ສ່ວນ 3 ຂອງໜ່ວຍປ່ອນບັດເລືອກຕັ້ງທັງໝົດໃນທົ່ວປະເທດນັ້ນ ພວກຜູ້ນໍາຝ່າຍຄ້ານຣັດເຊຍວາງແຜນຈະໂຮມຊຸມນຸມກັນຢູ່ໃກ້ໆກັບວັງ Kremlin ໃນ ວັນຈັນມື້ນີ້ ເພື່ອປະທ້ວງຕໍ່ອັນທີ່ເຂົາເຈົ້າເວົ້າວ່າ ເປັນການເລືອກຕັ້ງທີ່ຫລອກລວງນັ້ນ ຜົນຂອງການເລືອກຕັ້ງຂັ້ນຕົ້ນສະແດງໃຫ້ເຫັນວ່າ ທ່ານພູຕິນໄດ້ຮັບ ຄະແນນສຽງ 64 ເປີເຊັນຂອງຈໍານວນຄະແນນສຽງທັງໝົດ ແລະຄູ່ແຂ່ງທີ່ໃກ້ຊິດ ທ່ານ Gennady Zyu ganov ຫົວໜ້າພັກປະຊາຄົມ ໄດ້ຮັບຄະແນນສຽງ 17 ເປີເຊັນ ແລະຄູ່ແຂງອີກ 3 ຄົນ ໄດ້ຮັບຄະແນນສຽງບໍ່ຮອດ 10 ເປີເຊັນ ທ່ານພູຕິນກ່າວວ່າ ທ່ານໄດ້ຮັບໄຊຊະນະໃນອັນທີ່ທ່ານເອີ້ນວ່າ ການຕໍ່ສູ້ທີ່ເປີດກວ້າງ ແລະຊື່ສັດ ທ່ານເຖິງກັບນໍ້າຕາໄຫລ ເວລາກ່າວຕ້ອນຮັບພວກສະໜັບສະໜຸນທ່ານ ຫລາຍພັນຄົນຢູ່ນອກວັງ Kremlin ໃນແລງວັນອາທິດວານນີ ໂດຍກ່າວຂອບອົກຂອບ ໃຈພວກເຂົາເຈົ້າ ທີ່ໄດ້ຢຸດປະເທດໄວ້ ຈາກອັນທີ່ທ່ານໃຊ້ຄວາມເວົ້າວ່າ ການຕົກຢູ່ໃນກໍາ ມື ຂອງພວກສັດຕູທີ່ພະຍາຍາມຈະຊີງອໍານາດນັ້ນ ມື້ລາງປະທານາທິບໍດີ Boris Yeltsin ແຫ່ງຣັດເຊຍໄດ້ແຕ່ງຕັ້ງທ່ານ ພູຕິນໃຫ້ຂຶ້ນດໍາ ລົງຕໍາແໜ່ງແທ່ນທ່ານໃນວັນຂຶ້ນປີໃໝ່ ຂອງປີ 2000 ຕໍ່ມາ ທ່ານພູຕິນໄດ້ຊະນະການເລືອກຕັ້ງປະທານາທິບໍດີໃນທ້າຍປີດຽວ ກັນນັ້ນ ແລະ ໄດ້ຊະນະການເລືອກຕັ້ງໃນປີ 2004 ຕື່ມອີກ ກົດໝາຍລັດຖະທໍາມະນູນ ຫ້າມທ່ານ ພູຕິນດໍາລົງຕໍາແໜ່ງຕື່ມອີກເປັນ ສະໄໝທີສາມ ທ່ານພູຕິນໄດ້ດໍາລົງຕໍາແໜ່ງ ນາຍົກ ລັດຖະມົນຕີໃນຊ່ວງ 4 ປີຜ່ານມານີ້ ພາຍໃຕ້ປະທານາທິບໍດີ Dmitry Medvedev ທີ່ກໍາລັງຈະພົ້ນຈາກຕໍາແໜ່ງນັ້ນ